ছিমলাত গৰিব কল্যান সন্মিলনত প্ৰধানমন্ত্ৰীৰ ভাষণৰ অসমীয়া অনুবাদ

ভাৰত মাতা কী জয়৷ ভাৰত মাতা কী জয়৷ হিমাচল প্ৰদেশৰ ৰাজ্যপাল শ্ৰীযুত ৰাজেন্দ্ৰ জী, ৰাজ্যখনৰ জনপ্ৰিয় মুখ্যমন্ত্ৰী, মোৰ বন্ধু শ্ৰীযুত জয় ৰাম ঠাকুৰ জী, ৰাজ্যিক বিজেপিৰ সভাপতি, মোৰ পুৰণি সহকৰ্মী শ্ৰীযুত সুৰেশ জী, কেন্দ্ৰীয় মন্ত্ৰী পৰিষদৰ মোৰ সতীৰ্থসকল, সাংসদ, বিধায়ক, হিমাচলৰ সকলো জনপ্ৰতিনিধি৷ আজিও মোৰ জীৱনৰ এটা বিশেষ দিন আৰু সেই বিশেষ দিনটোত যদি মই এই দেৱভূমিক প্ৰণাম কৰাৰ সুযোগ পাওঁ তেন্তে ইয়াতকৈ ভাল জীৱন কি হ’ব পাৰে। ইমান বিশাল হাৰত মোক আশীৰ্বাদ দিবলৈ অহাৰ বাবে আপোনালোকক অশেষ ধন্যবাদ জ্ঞাপন কৰিলোঁ। এতিয়া দেশৰ কোটি কোটি কৃষকে পিএম কিষাণ সন্মান নিধিৰ ধন তেওঁলোকৰ একাউণ্টত হস্তান্তৰ কৰিলো, তেওঁলোকে টকা পাইছে আৰু আজি মই ছিমলাৰ ভূমিৰ পৰা দেশৰ ১০ কোটিৰো অধিক কৃষকৰ একাউণ্টলৈ ধন হস্তান্তৰ কৰাৰ সৌভাগ্য লাভ কৰিলোঁ৷ সেই কৃষক সকলেও ছিমলালৈ মনত পেলাব, হিমাচলক মনত পেলাব, এই দেৱভূমিক মনত পেলাব। এই সকলো কৃষক ভাই-ভনীলৈ অন্তৰৰ পৰা আন্তৰিক অভিনন্দন জ্ঞাপন কৰিছো, বহুত শুভেচ্ছা জ্ঞাপন কৰিলোঁ। বন্ধুসকল, এই অনুষ্ঠানটো ছিমলাত হৈছে, কিন্তু এক প্ৰকাৰে এই অনুষ্ঠানটো আজি সমগ্ৰ ভাৰততে হৈছে৷ আমি আলোচনা কৰি আছিলো যে চৰকাৰৰ বয়স আঠ বছৰ সম্পূ্ৰ্ণ হ’লে কি কাৰ্যসূচী গ্ৰহণ কৰিম, কোনটো কাৰ্যসূচী আয়োজন কৰিম৷ আমাৰ নাড্ডা জী, হিমাচল প্ৰদেশৰ আমাৰ জয়ৰাম জী; তেওঁলোকে এটা পৰামৰ্শ দিলে আৰু দুয়োটা পৰামৰ্শ মোৰ বৰ ভাল লাগিল। এই আঠ বছৰ সম্পূৰ্ণ হোৱাৰ স্বাৰ্থত কালি ক’ৰোনাৰ সময়ত মাক-দেউতাক দুয়োকে হেৰুৱাই নিঠৰুৱা হোৱা ল’ৰা-ছোৱালীবোৰৰ দায়িত্ব ল’বলৈ সুযোগ পালোঁ৷ চৰকাৰে দেশৰ সেই হাজাৰ হাজাৰ শিশুৰ চোৱা-চিতা কৰাৰ সিদ্ধান্ত লৈছিল আৰু কালি মই তেওঁলোকক ডিজিটেল মাধ্যমেৰেও কিছু ধন প্ৰেৰণ কৰিলো৷ অষ্টম বৰ্ষপূৰ্তিত এনে এটা কাৰ্যসূচী থাকিলে মনত বহুত শান্তি পায়, আনন্দ দিয়ে। তাৰ পিছত এটা পৰামৰ্শ আহিল যে আমি হিমাচলত এটা কাৰ্যসূচী ৰূপায়ণ কৰিব লাগে, গতিকে মই চকু মুদি হ’ব বুলি ক’লো৷ কাৰণ মোৰ জীৱনত হিমাচলৰ স্থান ইমান ডাঙৰ আৰু হিমাচললৈ আহি সুখৰ মুহূৰ্ত পাৰ কৰাৰ সুযোগ যদি আছে, তেন্তে তাতকৈ কি কথা থাকিব পাৰে। আজি সেইবাবে ক’লো যে আঠ বছৰ সম্পূৰ্ণ হোৱাৰ স্বাৰ্থত দেশৰ এই গুৰুত্বপূৰ্ণ কাৰ্যসূচী আজি ছিমলা ভূমিত ৰূপায়ণ কৰা হৈছে, যিখন এসময়ত মোৰ কৰ্মভূমি আছিল, যিখন মোৰ ভগৱানৰ ভূমি, মোৰ বাবে ই এক পবিত্ৰ ভূমি। তাত আজি এই দেৱভূমিৰ পৰা দেশবাসীৰ লগত কথা পতাৰ সুযোগ পাইছো, এয়া মোৰ বাবে বহুগুণে সুখী কৰি তোলাৰ কাম৷ বন্ধুসকল, আপোনালোক সকলোৱে মোক ১৩০ কোটি ভাৰতীয়ৰ সেৱক হিচাপে কাম কৰাৰ সুযোগ দিলে, মই যি সৌভাগ্য পাইছো, সকলো ভাৰতীয়ৰ পৰা যি বিশ্বাস পাইছো, যদি মই আজি কিবা এটা কৰিবলৈ সক্ষম হৈছো, দিনে-ৰাতিয়ে দৌৰিব পাৰিছো, তেন্তে এইটো নাভাবিব যে মোদীয়ে কৰিছে, এইটো নাভাবিব যে মোদী দৌৰিছে৷ এই সকলোবোৰ হৈ আছে ১৩০ কোটি দেশবাসীৰ কৃপাত, আশীৰ্বাদত, তেওঁলোকৰ বাবেই, তেওঁলোকৰ শক্তিৰ বাবেই হৈ আছে। পৰিয়ালৰ সদস্য হিচাপে মই নিজকে সেই অৱস্থাত কেতিয়াও দেখা নাই, কল্পনাও কৰা নাই, আজিও মই যে কোনো প্ৰধানমন্ত্ৰী সেই কথাও কোৱা নাই। যেতিয়া মই ফাইলত চহী কৰো, তেতিয়া এটা দায়িত্ব থাকে, তেতিয়া মই প্ৰধানমন্ত্ৰীৰ ৰূপত কাম কৰিব লাগিব। কিন্তু তাৰ পিছত ফাইলটো গুচি যোৱাৰ লগে লগে মই এতিয়া প্ৰধানমন্ত্ৰী নহয়, মই মাত্ৰ ১৩০ কোটি দেশবাসীৰ পৰিয়ালৰ সদস্য হৈ পৰো। আপোনালোকৰ নিজৰ পৰিয়ালৰ সদস্য হিচাপে, মই প্ৰধান সেৱক হিচাপে য’তেই থাকো, মই কাম কৰি যাওঁ আৰু ভৱিষ্যতেও পৰিয়ালৰ সদস্য হিচাপেই, পৰিয়ালৰ আশা আৰু আকাংক্ষাৰ সৈতে সংযোগ কৰি, ১৩০ কোটি দেশবাসীৰ পৰিয়াল, এই বোৰ হৈছে মোৰ জীৱন। আপোনালোকেই মোৰ জীৱনৰ সকলো আৰু এই জীৱনতো আপোনালোকৰ বাবেই। আৰু যেতিয়া আমাৰ চৰকাৰে আঠ বছৰ সম্পূৰ্ণ কৰিলে, আজি আকৌ মই এই ভূমিৰ পৰা মোৰ সংকল্প পুনৰাবৃত্তি কৰিম, কাৰণ সংকল্পটো বাৰে বাৰে মনত ৰখা উচিত, সংকল্পটো কেতিয়াও পাহৰিব নালাগে, আৰু মোৰ সংকল্প আজি আছে, আগলৈও থাকিব৷ যি সংকল্পৰ বাবে মই জীয়াই থাকিম, যি সংকল্পৰ বাবে মই যুঁজি থাকিম, যি সংকল্পৰ বাবে মই আপোনালোক সকলোৰে সৈতে আগবাঢ়ি যাম আৰু সেইবাবে মোৰ সংকল্প ভাৰতীয়ৰ সন্মানৰ বাবে, প্ৰতিজন ভাৰতীয়ৰ নিৰাপত্তাৰ বাবে, কেনেকৈ প্ৰতিজন ভাৰতীয় সমৃদ্ধি বাঢ়ে, ভাৰতৰ জনসাধাৰণে কিদৰে সুখ আৰু শান্তিৰ জীৱন লাভ কৰে, সেয়া অতি দুখীয়াই হওক, সেয়া দলিত হওক, নিপীড়িত হওক, বঞ্চিত হওক, দূৰৈৰ অৰণ্যত বাস কৰা মানুহ হওক, দুই এজন মানুহ হওক যিসকলে পাহাৰৰ শিখৰত বাস কৰে। দুটা পৰিয়ালেই হওক, সকলোৰে কল্যাণৰ বাবে যিমান পাৰো কাম কৰিবলৈ, এই অনুভৱেৰে আজি পুনৰবাৰ এই দেৱভূমিৰ পৰা নিজকে সংকল্প লৈছো৷ বন্ধুসকল, আমি ঐক্যবদ্ধ হৈ ভাৰতক সেই উচ্চতালৈ লৈ যাম, য’ত পোৱাৰ সপোন দেখিছিল স্বাধীনতাৰ বাবে মৃত্যুবৰণ কৰা লোকসকলে৷ স্বাধীনতাৰ এই অমৃত মহোৎসৱত ভাৰতৰ এক অতি উজ্জ্বল ভৱিষ্যতৰ বিশ্বাসে ভাৰতৰ যুৱ শক্তি, ভাৰতৰ নাৰী শক্তিৰ প্ৰতি পূৰ্ণ বিশ্বাসেৰে আজি আপোনালোকৰ মাজলৈ আহিছো। বন্ধুসকল, আমি যেতিয়া জীৱনৰ ডাঙৰ ডাঙৰ লক্ষ্যৰ দিশে আগবাঢ়ি যাওঁ, তেতিয়া কেতিয়াবা আমি ক’ৰ পৰা গ’লো, ক’ৰ পৰা আৰম্ভ কৰিলো সেয়াও চাব লাগিব৷ আৰু যেতিয়া আমি তেওঁক মনত পেলাওঁ, তেতিয়াহে আমি জানিব পাৰো যে আমি ক’ৰ পৰা ওলাই আহিলো আৰু ক’ত উপনীত হ’লো, আমাৰ গতি কেনেকুৱা আছিল, আমাৰ অগ্ৰগতি কেনেকুৱা আছিল, আমাৰ কৃতিত্ব কি আছিল। যদি আমি ২০১৪ চনৰ আগৰ দিনবোৰ মনত পেলাওঁ, সেই দিনবোৰ নাপাহৰিব বন্ধুসকল, তেতিয়াহে আমি আজিৰ দিনবোৰৰ মূল্য বুজি পাম। আজিৰ পৰিস্থিতি চাওক, গম পাব বন্ধুসকল, দেশ বহু দূৰ আগবাঢ়িছে। ২০১৪ চনৰ আগতে বাতৰি কাকতৰ শিৰোনাম ভৰ্তি হৈছিল, শিৰোনাম বজাই থকা হৈছিল, টিভিত আলোচনা হৈছিল। কি আলোচনা হৈছিল, লুণ্ঠনৰ কথা আৰু আত্মসাৎৰ কথা আলোচনা হৈছিল, দুৰ্নীতিৰ কথা চৰ্চা হৈছিল, কেলেংকাৰীৰ কথা চৰ্চা হৈছিল, স্বজন-তোষণৰ কথা আলোচনা হৈছিল, আমোলাতন্ত্ৰৰ কথা আলোচনা হৈছিল, অসম্পূৰ্ণ আঁচনিৰ কথা চৰ্চা হৈছিল৷ কিন্তু সময় সলনি হৈছে, আজি চৰকাৰী আঁচনিৰ সুবিধাৰ বিষয়ে চৰ্চা হৈছে। ছিৰমৌৰৰ পৰা অহা মোৰ কেইজনমান সংগীয়ে কয় যে মই এই সুবিধা পাইছো। শেষৰ ঘৰটো পাবলৈ চেষ্টা কৰি থকা হৈছে৷ আগতে দুখীয়াৰ টকা পোনপটীয়াকৈ একাউণ্টত সোমোৱাৰ কথা আছিল, আজি বিশ্বত ভাৰতৰ ষ্টাৰ্টআপক লৈ চৰ্চা হৈছে, ৱৰ্ল্ড বেংকেও ভাৰতৰ ইজ অফ ডুইং বিজনেছৰ বিষয়ে আলোচনা কৰিছে, আজি ভাৰতৰ নিৰীহ নাগৰিকে অপৰাধীক দমন কৰাৰ আমাৰ ক্ষমতাৰ বিষয়ে, দুৰ্নীতিৰ বিৰুদ্ধে শূন্য সহনশীলতাৰে আগবাঢ়ি যোৱাৰ বিষয়ে আলোচনা কৰে৷ ২০১৪ চনৰ পূৰ্বে চৰকাৰে দুৰ্নীতিক ব্যৱস্থাটোৰ এক অপৰিহাৰ্য অংশ হিচাপে গণ্য কৰিছিল, তেতিয়া দুৰ্নীতিৰ বিৰুদ্ধে যুঁজ দিয়াৰ পৰিৱৰ্তে চৰকাৰে তাৰ ওচৰত হাৰ মানিছিল, আৰু দেশবাসীয়ে চকু ৰাখিছিল যে আঁচনিসমূহৰ ধন আৰ্তজনৰ ওচৰলৈ যোৱাৰ আগতে লুণ্ঠনহে হৈছিল৷ কিন্তু আজি জন ধন একাউণ্ট, জন ধন-আধাৰ-ম’বাইলৰ জৰিয়তে গঢ় দিয়া ত্ৰিশক্তি আৰু ম’বাইলৰ সুফল সন্দৰ্ভত আলোচনা চলি আছে। পূৰ্বে পাকঘৰত ধোঁৱা বহন কৰিবলৈ বাধ্য হৈছিল, আজি উজ্জ্বলা আঁচনিৰ পৰা চিলিণ্ডাৰ লোৱাৰ সুবিধা আছে। আগতে মুকলি স্থানত শৌচ কৰিবলৈ বাধ্য আছিল, বৰ্তমান ঘৰত শৌচাগাৰ নিৰ্মাণ কৰি মৰ্যাদাৰে জীয়াই থকাৰ স্বাধীনতা পাইছে। আগতে চিকিৎসাৰ বাবে ধন সংগ্ৰহ কৰিবলৈ অসহায় আছিল, আজি প্ৰতিজন দুখীয়াৰ হাতত আছে আয়ুষ্মান ভাৰতৰ সমৰ্থন। আগতে তিনি তালাকৰ ভয় আছিল, এতিয়া নিজৰ অধিকাৰৰ বাবে যুঁজিবলৈ সাহস হৈছে। বন্ধুসকল, ২০১৪ চনৰ আগতে দেশৰ নিৰাপত্তাক লৈ চিন্তা হৈছিল, বৰ্তমান ছাৰ্জিকেল ষ্ট্ৰাইক, এয়াৰ ষ্ট্ৰাইকক লৈ গৌৰৱান্বিত, আমাৰ সীমান্ত আগৰ তুলনাত অধিক সুৰক্ষিত। পূৰ্বে দেশৰ উত্তৰ-পূব ভাৰসাম্যহীন উন্নয়ন, বৈষম্যৰ দ্বাৰা পীড়িত আদিৰ দ্বাৰা অসুখী আছিল। বৰ্তমান আমাৰ উত্তৰ পূৰ্বাঞ্চলো অন্তৰৰ সৈতে সংযুক্ত হৈ আছে আৰু আধুনিক আন্তঃগাঁথনিৰ সৈতেও সংযুক্ত হৈ আছে। সেৱা, সুশাসন আৰু দুখীয়াৰ কল্যাণৰ বাবে আমাৰ আঁচনিবোৰে ৰাইজৰ বাবে চৰকাৰৰ অৰ্থ সলনি কৰি পেলাইছে। এতিয়া চৰকাৰৰ কোনো পিতৃ-মাতৃ নাই, সেই সময় গ’ল, এতিয়া চৰকাৰী চাকৰিয়াল জনতাৰ সেৱক৷ এতিয়া চৰকাৰে জীৱনত হস্তক্ষেপ নকৰি জীৱনটো সহজ কৰি তুলিবলৈ কাম কৰি আছে। বছৰ বছৰ ধৰি আমি উন্নয়নৰ ৰাজনীতি দেশৰ মূলসুঁতিলৈ আনিছো৷ উন্নয়নৰ এই হেঁপাহত মানুহে বাছি লৈছে এখন সুস্থিৰ চৰকাৰ, এখন ডাবল ইঞ্জিন চৰকাৰ। বন্ধুসকল, আমি প্ৰায়ে শুনিবলৈ পাওঁ যে চৰকাৰ আহে আৰু যায়, কিন্তু ব্যৱস্থাটো একেই আছে। আমাৰ চৰকাৰে এই ব্যৱস্থাটোক দৰিদ্ৰ লোকৰ বাবে অধিক সংবেদনশীল কৰি তুলিলে, ইয়াত নিৰন্তৰ সংস্কাৰ কৰিলে। প্ৰধানমন্ত্ৰী আৱাস যোজনাই হওক বা বৃত্তিয়েই হওক বা পেন্সন আঁচনিয়েই হওক, প্ৰযুক্তিৰ সহায়ত আমি দুৰ্নীতিৰ পৰিসৰ হ্ৰাস কৰিছো। আমি যিবোৰ সমস্যাক আগতে স্থায়ী বুলি ধৰি লৈছিলো, সেইবোৰৰ স্থায়ী সমাধান দিবলৈ চেষ্টা কৰিছো। সেৱা, সুশাসন আৰু দুখীয়াৰ কল্যাণৰ লক্ষ্য যেতিয়া প্ৰত্যক্ষ সুবিধা হস্তান্তৰ আঁচনি হয়, তেতিয়া ই কেনেদৰে কাম কৰে তাৰ এটা উদাহৰণ, মই বৰ্তমান যি কৈ আছিলো, ডিবিটিৰ জৰিয়তে, প্ৰত্যক্ষ সুবিধা হন্তান্তৰ জৰিয়তে ১০ কোটিতকৈ অধিক কৃষক পৰিয়ালক তেওঁলোকৰ বেংক একাউণ্টৰ জৰিয়তে ২১ হাজাৰ কোটি টকা পোনপটীয়াকৈ হস্তান্তৰ কৰা হৈছে। এইবোৰ আমাৰ ক্ষুদ্ৰ কৃষকৰ সেৱাৰ বাবে, তেওঁলোকৰ সন্মানৰ পুঁজি। বিগত ৮ বছৰত একেধৰণৰ ডিবিটিৰ জৰিয়তে আমি ২২ লাখ কোটিৰো অধিক টকা পোনপটীয়াকৈ দেশবাসীৰ একাউণ্টলৈ হস্তান্তৰ কৰিছো। আৰু এনেকুৱা নহ’ল যে ১০০ পইচা প্ৰেৰণ কৰিছিল ৮৫ পইচা নিৰুদ্দেশ হৈছিল৷ যিমান ধন প্ৰেৰণ কৰা হৈছে, সঠিকমতেই হিতাধিকাৰীৰ বেংক একাউণ্টত সোমাইছে। বন্ধুসকল, বৰ্তমান এই আঁচনিৰ বাবে ২.২৫ লাখ কোটি টকাৰ লিকেজ বন্ধ কৰা হৈছে। আগতে এই ২.৫ লাখ কোটি টকা মধ্যভোগীৰ হাতলৈ গৈছিল, আগতে দালালৰ হাতলৈ গৈছিল। এই ডিবিটিৰ বাবে আমি দেশৰ চৰকাৰী আঁচনিৰ মিছাতে সুবিধা লোৱা ৯ কোটিৰো অধিক ভুৱা নাম তালিকাৰ পৰা আঁতৰ কৰিছো। আপোনালোকে ভাৱকছোন গেছৰ ৰাজসাহায্য, শিশুৰ শিক্ষাৰ বাবে পঠোৱা মাচুল, অপুষ্টিৰ পৰা পৰিত্ৰাণ পাবলৈ পঠোৱা ধন, কাগজত ভুৱা নাম দি দেশত সকলো লুণ্ঠন চলি আছিল। এয়া দেশৰ দুখীয়া, উজ্জ্বল ভৱিষ্যতৰ আশা কৰা শিশুসকলৰ লগত হোৱা অন্যায় নাছিলনে, সেই শিশুসকলৰ প্ৰতি অন্যায় নাছিলনে, সেয়া পাপ নাছিলনে? কৰোনাৰ সময়ত যদি এই ৯ কোটি ভুৱা নাম কাগজত ৰৈ যায় তেন্তে চৰকাৰৰ প্ৰচেষ্টাৰ সুফল দুখীয়াই পাবনে? বন্ধুসকল, যেতিয়া দুখীয়াৰ দৈনন্দিন সংগ্ৰাম কম হয়, যেতিয়া তেওঁক ক্ষমতা প্ৰদান কৰা হয়, তেতিয়া তেওঁ নিজৰ দৰিদ্ৰতা দূৰ কৰিবলৈ নতুন শক্তিৰে জড়িত হৈ পৰে। এই চিন্তাৰে আমাৰ চৰকাৰখন প্ৰথম দিনাৰ পৰাই দুখীয়াৰ সবলীকৰণত নিয়োজিত হৈ আছে। আমি তেওঁৰ জীৱনৰ প্ৰতিটো চিন্তা লাঘৱ কৰিবলৈ চেষ্টা কৰিছো। বৰ্তমান দেশৰ ৩ কোটি দৰিদ্ৰ লোকৰ পকী আৰু নতুন ঘৰ আছে, য’ত তেওঁলোকে এতিয়া বসবাস কৰিছে। বৰ্তমান দেশৰ ৫০ কোটিৰো অধিক দৰিদ্ৰ লোকৰ হাতত আছে ৫ লাখ টকা পৰ্যন্ত বিনামূলীয়া চিকিৎসাৰ সুবিধা আছে। বৰ্তমান দেশৰ ২৫ কোটিৰো অধিক দৰিদ্ৰ লোকৰ দুৰ্ঘটনা বীমা আৰু ২ লাখ টকাকৈ জীৱন বীমা আছে। বৰ্তমান দেশৰ প্ৰায় ৪৫ কোটি দৰিদ্ৰ লোকৰ জন ধন বেংক একাউণ্ট আছে। আজি মই অতি গৌৰৱেৰে ক’ব পাৰো যে দেশত এনে কোনো পৰিয়াল প্ৰায়েই নাথাকিব যিটো চৰকাৰৰ কিবা নহয় কিবা এখন আঁচনিৰ লগত জড়িত নহয়, আঁচনিখনে তেওঁলোকক কোনো সুবিধা দিয়া নাই। আমি দূৰ-দূৰণিৰ লোকক টিকা প্ৰদান কৰিছো, দেশত প্ৰায় ২০০ কোটি ভেকচিন ড’জ প্ৰদানৰ অভিলেখ ৰচনাৰ দিশে গতি কৰিছে আৰু মই জয়ৰাম জীক অভিনন্দন জনাম, ক’ৰোনা কালত তেওঁৰ চৰকাৰে যিদৰে কাম কৰিছে আৰু তেওঁ এয়া পৰ্যটনস্থলী হোৱাৰ বাবে পৰ্যটনৰ বাবে এটা সমস্যা নোহোৱাকৈ তেওঁ ইমান দ্ৰুতগতিত টিকাকৰণ আৰম্ভ কৰিছিল, জয়ৰাম জীৰ চৰকাৰ ভাৰতৰ টিকাকৰণৰ কাম সম্পূৰ্ণ কৰা ৰাজ্যৰ ভিতৰত প্ৰথম শাৰীত আছিল। বন্ধুসকল, আমি গাঁৱত বসবাস কৰা ৬ কোটি পৰিয়ালক বিশুদ্ধ পানীৰ সংযোগ নলযোগে প্ৰদান কৰিছো। বন্ধুসকল, আমি ৩৫ কোটি মুদ্ৰা ঋণ দি গাঁও আৰু সৰু চহৰৰ কোটি কোটি যুৱকক আত্মসংস্থাপনৰ সুযোগ দিছো। কোনোবাই মুদ্ৰা ঋণ লৈ টেক্সি চলাই আছে, কোনোবাই দৰ্জীৰ দোকান খুলিছে, কোনোবাই ছোৱালীয়ে নিজাকৈ ব্যৱসায় আৰম্ভ কৰিছে। পদপথত কাম কৰা প্ৰায় ৩৫ লাখ বন্ধুয়েও প্ৰথমবাৰৰ বাবে বেংকৰ পৰা ঋণ লৈছে, তেওঁলোকৰ কাম বৃদ্ধি কৰাৰ উপায় বিচাৰি পাইছে। সেয়ে প্ৰধানমন্ত্ৰীৰ মুদ্ৰা যোজনা মোৰ বাবে সন্তুষ্টিৰ বিষয়। সেই ৭০ শতাংশত বেংকৰ পৰা ধন লাভ কৰাসকলৰ ৭০ শতাংশই হৈছে আমাৰ মাতৃ-ভগ্নী, যি বৰ্তমান উদ্যোগী হৈ বহুতক কৰ্মসংস্থাপন দিছে। বন্ধুসকল, হিমাচল প্ৰদেশত প্ৰতিটো ঘৰৰ, হয়তো এনে কোনো পৰিয়াল নাই, যাৰ কোনো সৈনিক ওলাই অহা নাই। এয়া বীৰসকলৰ দেশ। এয়া সাহসী মাতৃৰ দেশ, যাৰ কোলাৰ পৰা বীৰ জন্ম হয়। মাতৃভূমি ৰক্ষাৰ বাবে দিনে-নিশাই নিজকে জড়িত কৰি আহিছে এইসকল বীৰে। বন্ধুসকল, এয়া সৈন্যৰ ভূমি, এয়া সৈন্যৰ বংশৰ ভূমি। ইয়াৰ জনসাধাৰণে কেতিয়াও পাহৰিব নোৱাৰে যে আগৰ চৰকাৰবোৰে তেওঁলোকক কেনেদৰে ব্যৱহাৰ কৰিছিল, কেনেদৰে এক ৰেংক এক পেন্সনৰ নামত তেওঁলোকক ঠগি আছিল। কিছু সময়ত পূৰ্বে মই লাডাখৰ এগৰাকী প্ৰাক্তন সৈনিকৰ লগত কথা পাতিছিলো। তেওঁ ওৰেটো জীৱন সেনাবাহিনীত পাৰ কৰিছিল, আমি ক্ষমতালৈ অহাৰ পিছত তেওঁ এটা স্থায়ী ঘৰ পাইছে, বন্ধুসকল। তেওঁ অৱসৰ লোৱাৰ ৩০-৪০ বছৰ হ’ল৷ বন্ধুসকল, সৈনিক পৰিয়ালে আমাৰ সংবেদনশীলতা ভালদৰে বুজি পায়। আমাৰ চৰকাৰে চাৰি দশক ধৰি পৰি থকা এক ৰেংক এক পেন্সন কাৰ্যকৰী কৰিছিল, আমাৰ প্ৰাক্তন সেনা জোৱানসকলৰ বকেয়া মোকলাই দিছিল। ইয়াৰ পৰা হিমাচলৰ প্ৰতিটো পৰিয়াল যথেষ্ট লাভৱান হৈছে। বন্ধুসকল, আমাৰ দেশত দশক দশক ধৰি ভোট বেংকৰ ৰাজনীতি চলি আহিছে। নিজৰ ভোট বেংক গঢ়ি তোলাৰ ৰাজনীতিয়ে দেশৰ বহু ক্ষতি কৰিলে। আমি ভোট বেংক সৃষ্টিৰ কাম কৰা নাই, আমি নতুন ভাৰত গঢ়াৰ কাম কৰি আছো। যেতিয়া লক্ষ্য ৰাষ্ট্ৰ পুনৰ নিৰ্মাণ কৰা হয়, যেতিয়া লক্ষ্য আত্মনিৰ্ভৰশীল ভাৰতৰ হয়, যেতিয়া উদ্দেশ্য ১৩০ কোটি দেশবাসীৰ সেৱা আৰু কল্যাণ, তেতিয়া ভোট বেংক সৃষ্টি নহয়, বৰঞ্চ সমগ্ৰ দেশবাসীৰ বিশ্বাস জয় কৰিব পাৰি৷ সেইবাবেই আমি সবকা সাথ, সবকা বিকাশ, সবকা বিশ্বাস আৰু সবকা প্ৰয়াসৰ মনোভাৱেৰে আগুৱাই গৈ আছো। চৰকাৰী আঁচনিৰ সুবিধা যাতে সকলোৱে পায়, প্ৰতিজন দুখীয়া লোকে যাতে পায়, কোনো দুখীয়া লোক যাতে বাদ নপৰে, এতিয়া এয়াই চৰকাৰৰ চিন্তাধাৰা আৰু আমি এই পদ্ধতিৰে কাম কৰি আছো। হিতাধিকাৰীয়ে যাতে ১০০% সুবিধা লাভ কৰে আমি সেই দিশত প্ৰচেষ্টা গ্ৰহণ কৰিছো, তাৰ বাবে প্ৰতিশ্ৰুতি লৈছো। ১০০% সবলীকৰণ মানে বৈষম্যৰ অন্ত পেলোৱা, স্বাৰ্থ দূৰ কৰা, তুষ্টিকৰণৰ অন্ত পেলোৱা। ১০০% সবলীকৰণ মানে প্ৰতিজন দৰিদ্ৰই চৰকাৰী আঁচনিৰ সম্পূৰ্ণ সুবিধা লাভ কৰা। হিমাচল প্ৰদেশত জয়ৰাম জীৰ নেতৃত্বত এই দিশত বহুত ভাল কাম হৈ আছে বুলি জানি সুখী হৈছো। হৰ ঘৰ জল যোজনাৰ অধীনত হিমাচলে ইতিমধ্যে ৯০ শতাংশ পৰিয়ালক সামৰি লৈছে। কিন্নৌৰ, লাহৌল-স্পীতি, চাম্বা, হামিৰপুৰ আদি জিলাত ১০০% লোকক সামৰি লোৱা হৈছে। বন্ধুসকল, মোৰ মনত আছে ২০১৪ চনৰ আগতে যেতিয়া মই আপোনালোকৰ মাজলৈ আহিছিলো, তেতিয়া মই কৈছিলো যে ভাৰতে চকুত চকু থৈ কথা পাতিব, চকু তল কৰি নহয়। আজি ভাৰতে বন্ধুত্বৰ হাত আগবঢ়ালৈ বাধ্য নহয়৷ আনকি ক’ৰোনাৰ সময়ছোৱাতো আমি ডেৰশতাধিক দেশলৈ ঔষধ, ভেকচিন প্ৰেৰণ কৰিছো। ইয়াত হিমাচল প্ৰদেশৰ ফাৰ্মা হাব-বদ্দীয়েও ডাঙৰ ভূমিকা পালন কৰিছে। ভাৰতে প্ৰমাণ কৰিছে যে আমাৰ মাজত সম্ভাৱনা আছে আৰু আমিও পাৰফৰ্মাৰ। আন্তৰ্জাতিক সংগঠনসমূহেও মানি লৈছে যে ভাৰতত দৰিদ্ৰতা হ্ৰাস পাইছে, জনসাধাৰণৰ সা-সুবিধা বাঢ়িছে। গতিকে এতিয়া ভাৰতে কেৱল নিজৰ জনসাধাৰণৰ প্ৰয়োজনীয়তা পূৰণ কৰাই নহয়, আমি জনসাধাৰণৰ জাগ্ৰত আকাংক্ষাও পূৰণ কৰিব লাগিব। আগন্তুক প্ৰজন্মৰ উজ্জ্বল ভৱিষ্যতৰ বাবে, একবিংশ শতিকাৰ উজ্জ্বল ভাৰতৰ বাবে আমি নিজকে ব্যয় কৰিব লাগিব। যি ভাৰতৰ পৰিচয় অভাৱ নহয় আধুনিকতাহে। এনে এখন ভাৰত য’ত স্থানীয় উৎপাদকে স্থানীয় চাহিদা পূৰণ কৰে আৰু লগতে বিশ্বৰ বজাৰত নিজৰ সামগ্ৰী বিক্ৰী কৰে। যিখন ভাৰত আত্মনিৰ্ভৰ, যি নিজৰ স্থানীয়ৰ সামগ্ৰী হকে মাত মাতে, যি নিজৰ স্থানীয় সামগ্ৰীৰ বাবে গৌৰৱ কৰে। আমাৰ হিমাচলৰ হস্তশিল্প, ইয়াৰ স্থাপত্যও সমানেই বিখ্যাত। চাম্বাৰ ধাতুৰ কাম, ছ’লানৰ পাইন আৰ্ট, কাংগাৰ ক্ষুদ্ৰ চিত্ৰ, পৰ্যটকসকল চাবলৈ আহিলে ইয়াৰ প্ৰতি আকৰ্ষিত হৈ পৰে। আমি এনেধৰণৰ সামগ্ৰীসমূহ দেশৰ প্ৰত্যেক কোণলৈ প্ৰেৰণ কৰাৰ লগতে আন্তঃৰাষ্ট্ৰীয় বজাৰৰ সৌন্দৰ্য্য বৃদ্ধি কৰাৰ বাবে কাম কৰি আছো। সেইদৰে ভাই-ভনীসকল, হিমাচলৰ স্থানীয় সামগ্ৰীৰ উজ্জ্বলতা এতিয়া কাশীৰ বাবা বিশ্বনাথৰ মন্দিৰ গৈ পাইছে। কুল্লুত নিৰ্মিত, আমাৰ মাতৃ-ভগ্নীসকলে বনোৱা, কুল্লুত নিৰ্মিত পুহবোৰে শীতকালত কাশী বিশ্বনাথ মন্দিৰৰ পুৰোহিত আৰু নিৰাপত্তাৰক্ষী সকলক সহায় কৰি আছে। বাৰানসীৰ এগৰাকী সাংসদ হোৱাৰ বাবে হিমাচল প্ৰদেশবাসীয়ে এই উপহাৰ দিয়াৰ বাবে বিশেষ কৃতজ্ঞতা জ্ঞাপন কৰিছো। বন্ধুসকল, বিগত ৮ বছৰৰ প্ৰচেষ্টাৰ যি ফল পাইছো, সেয়া যথেষ্ট আত্মবিশ্বাসেৰে পৰিপূৰ্ণ। আমি ভাৰতীয়ৰ সামৰ্থ্যৰ সন্মুখত কোনো লক্ষ্য অসম্ভৱ নহয়। আজি ভাৰত বিশ্বৰ অন্যতম দ্ৰুত বিকশিত অৰ্থনীতিত পৰিণত হৈছে। ভাৰতত বৰ্তমান অভিলেখ হাৰত বিনিয়োগ হৈছে আৰু ভাৰতে অভিলেখ ৰপ্তানি কৰিছে। ৮ বছৰ আগতে ষ্টাৰ্ট আপৰ ক্ষেত্ৰত আমাৰ একো নাছিল, বৰ্তমান আমি বিশ্বৰ তৃতীয় বৃহত্তম ষ্টাৰ্ট আপ ইক’চিষ্টেম, তৃতীয় বৃহত্তম দেশত পৰিণত হৈছো। প্ৰায় প্ৰতি সপ্তাহত আমাৰ যুৱক-যুৱতীসকলে হাজাৰ হাজাৰ কোটি মূল্যৰ এটা কোম্পানী প্ৰস্তুত কৰি আছে। আগন্তুক ২৫ বছৰৰ ভৱিষ্যৎ প্ৰসংগ পূৰণৰ বাবে দেশখনে নতুন অৰ্থনীতিৰ বাবে নতুন আন্তঃগাঁথনিও দ্ৰুতগতিত গঢ়ি তুলিছে। আমি ইজনে সিজনক সমৰ্থন কৰি মাল্টিমডেল সংযোগৰ ওপৰত গুৰুত্ব দিছো। এই বাজেটত আমি ঘোষণা কৰা পৰ্বতমালা আঁচনিখনে হিমাচলৰ দৰে পাহাৰীয়া ৰাজ্যসমূহত সংযোগ আৰু অধিক শক্তিশালী কৰিব। কেৱল ইমানেই নহয়, আমি বাজেটত পৰিকল্পনা কৰা ভাইব্ৰেণ্ট বৰ্ডাৰ ভিলেজৰ বাবে সীমান্তত অৱস্থিত গাঁওবোৰ এই গাঁওবোৰ স্পন্দনশীল হ’ব লাগে, পৰ্যটনস্থলী হ’ব লাগে, কাৰ্যকলাপৰ কেন্দ্ৰ হ’ব লাগে। সীমান্তৰ গাঁওসমূহৰ উন্নয়নৰ বাবে ভাৰত চৰকাৰে এক বিশেষ পৰিকল্পনা কৰিছে। এই ভাইব্ৰেণ্ট বৰ্ডাৰ ভিলেজ আঁচনিৰ সুবিধাই মোৰ হিমাচলৰ সীমান্তৱৰ্তী গাঁওসমূহক স্বাভাৱিকতে লাবান্বিত কৰিব৷ বন্ধুসকল, বৰ্তমান আমি বিশ্বৰ শ্ৰেষ্ঠ ডিজিটেল আন্তঃগাঁথনি নিৰ্মাণত মনোনিৱেশ কৰিছো। আমি সমগ্ৰ দেশতে স্বাস্থ্য সেৱাৰ আধুনিকীকৰণৰ কাম কৰি আছো। আয়ুষ্মান ভাৰত স্বাস্থ্য আন্তঃগাঁথনি অভিযানৰ অধীনত আমি জিলা আৰু ব্লক পৰ্যায়ত জটিল স্বাস্থ্যসেৱাৰ সুবিধা সৃষ্টি কৰি আছো। প্ৰতিখন জিলাতে এখন মেডিকেল কলেজ স্থাপনৰ কাম চলি আছে৷ কেৱল ইমানেই নহয় এগৰাকী দুখীয়া মাতৃৰ পুত্ৰ-কন্যাইও চিকিৎসক হোৱাৰ সপোন পূৰণ কৰিব পাৰে। প্ৰথমতে চৰ্ত আছিল যে ইংৰাজীত স্কুলীয়া শিক্ষা নাপালে তেতিয়া চিকিৎসক হোৱাৰ সপোনবোৰ অপূৰ্ণ হৈ আছিল। এতিয়া আমি সিদ্ধান্ত লৈছো যে আমি মাতৃভাষাত চিকিৎসা আৰু কাৰিকৰী শিক্ষা কৰিবলৈ প্ৰচাৰ কৰিম যাতে আটাইতকৈ দুখীয়াৰ সন্তান, আনকি গাঁৱৰ সন্তানেও চিকিৎসক হ’ব পাৰে আৰু সেয়েহে তেওঁ ইংৰাজীৰ দাস হোৱাৰ প্ৰয়োজন নাই। বন্ধুসকল, দেশত এইমছৰ দৰে শ্ৰেষ্ঠ প্ৰতিষ্ঠানৰ পৰিসৰ দেশৰ দূৰ-দুৰণিৰ ৰাজ্যসমূহলৈ সম্প্ৰসাৰিত কৰা হৈছে। বিলাসপুৰত নিৰ্মাণ হৈ থকা এইমছ ইয়াৰ প্ৰত্যক্ষ প্ৰমাণ। এতিয়া হিমাচলৰ জনসাধাৰণে চণ্ডীগড় বা দিল্লীলৈ যাবলৈ বাধ` নহয়৷ বন্ধুসকল, এই সকলো প্ৰচেষ্টাই হিমাচল প্ৰদেশৰ উন্নয়ন ত্বৰান্বিত কৰাৰ দিশত কাম কৰি আছে। যেতিয়া অৰ্থনীতি শক্তিশালী হয়, পথ সংযোগ, ইণ্টাৰনেট সংযোগ বৃদ্ধি পায়, স্বাস্থ্য সেৱাৰ উন্নতি হয়, তেতিয়া পৰ্যটনৰো বিকাশ হয়। যিদৰে ভাৰতে ড্ৰোন নিৰ্মাণৰ কাম বৃদ্ধি কৰিছে, ড্ৰোনৰ ব্যৱহাৰ বৃদ্ধি কৰিছে, যাতে আমাৰ দুৰ্গম অঞ্চল, যিয়েই নহওক ভাৰতৰ দুৰ্গম অঞ্চল, সেয়া পাহাৰীয়া, বনাঞ্চল, আনকি হিমাচলৰ দুৰ্গম অঞ্চল যিয়েই নহওক এই ড্ৰ’ন সেৱাসমূহে যথেষ্ট লাভৱান কৰিব৷ ভাই-ভনীসকল, বিগত আঠ বছৰত স্বাধীনতাৰ ১০০ বছৰ অৰ্থাৎ ২০৪৭ চনৰ বাবে এক শক্তিশালী ভেটি গঢ় দিয়া হৈছে। এই অমৃতকাল সিদ্ধিৰ বাবে এটাই মন্ত্ৰ, সেয়া হৈছে-সবকা প্ৰয়াস৷ সকলোৱে যোগদান কৰক, সকলোৱে একত্ৰিত হওক আৰু সকলো আগুৱাই যাওক- এই মনোভাৱেৰে আমি কাম কৰিব লাগিব। কিমান শতিকাৰ পিছত আৰু কিমান প্ৰজন্মৰ পিছত আমি এই সৌভাগ্য পাইছো, আমাৰ প্ৰজন্মই পাইছে। গতিকে আহক, আমি এটা প্ৰতিজ্ঞা লওঁ, ‘আমাৰ সকলো প্ৰচেষ্টা’ৰ এই আহ্বানত আমি সকলোৱে নিজৰ সক্ৰিয় ভূমিকা পালন কৰিম, নিজৰ প্ৰতিটো কৰ্তব্য পালন কৰিম। এই বিশ্বাসেৰে আজি হিমাচলত যি আশীৰ্বাদ দিলে আৰু দেশৰ প্ৰতিটো ব্লকত আজি এই কাৰ্যসূচীৰ সৈতে জড়িত হৈ আছে। আজি সমগ্ৰ ভাৰত ছিমলাৰ লগত সংযুক্ত হৈছে। লাখ লাখ লোক আজি সংযুক্ত হৈছে। আৰু আজি ছিমলা ভূমিৰ পৰা মই কোটি কোটি দেশবাসীৰ সৈতে কথা পাতিছো। সেই কোটি কোটি দেশবাসীলৈ বহুত বহুত শুভকামনা জনাইছো আৰু আপোনালোকে সদায় আশীৰ্বাদ দি থাকক, যাতে আমি অধিক কাম কৰি যাওঁ, দিনে-ৰাতিয়ে কাম কৰি যাওঁ, কঠোৰ পৰিশ্ৰম কৰি যাওঁ। এই মনোভাৱেৰে আপোনালোক সকলোৰে আশীৰ্বাদেৰে পুনৰবাৰ আপোনালোক সকলোকে আন্তৰিক ধন্যবাদ জনাইছো। মোৰ লগত একেলগে কওক- ভাৰত মাতা কী-জয় ভাৰত মাতা কী-জয় ভাৰত মাতা কী-জয় ভাৰত মাতা কী-জয় বহুক বহুত ধন্যবাদ!